描写清明的诗词，哪首让你一看惊艳?
****

1、清明时节雨纷纷，路上行人欲断魂。

借问酒家何处有？牧童遥指杏花村。

——唐·杜牧《 **清明** 》

 **2、** 耕夫召募爱楼船，春草青青万项田；

试上吴门窥郡郭，清明几处有新烟。

——唐·张继《 **闾门即事** 》

3、帝里重清明，人心自愁思。

车声上路合，柳色东城翠。  花落草齐生，莺飞蝶双戏。

空堂坐相忆，酌茗聊代醉。

—— 唐·孟浩然《 **清明即事** 》

4、冷食方多病，开襟一忻然。

终令思故郡，烟火满晴川。

杏粥犹堪食，榆羹已稍煎。

唯恨乖亲燕，坐度此芳年。

——唐·韦应物《 **清明日忆诸弟** 》

5、马上逢寒食，途中属暮春。

可怜江浦望，不见洛桥人。

北极怀明主，南溟作逐臣。

故园肠断处，日夜柳条新。

——唐·宋之问《 **途中寒食** 》

6、春城无处不飞花，寒食东风御柳斜。

日暮汉宫传蜡烛，轻烟散入五侯家。

——唐·韩翃《 **寒食** 》

7、洒洒沾巾雨，披披侧帽风。

花燃山色里，柳卧水声中。

石马当道立，纸鸢鸣半空。

墦间人散後，乌鸟正西东。

—— 南宋·范大成《 **清明日狸渡道中** 》

8、梨花风起正清明，游子寻春半出城。

日暮笙歌收拾去，万株杨柳属流莺。

——宋·吴惟信《 **苏堤清明即事** 》

9、芳草绿野恣行事，春入遥山碧四周；

兴逐乱红穿柳巷，固因流水坐苔矶；

莫辞盏酒十分劝，只恐风花一片红；

况是清明好天气，不妨游衍莫忘归。

—— 宋·程颢《 **郊行即事** 》

10、佳节清明桃李笑，野田荒冢只生愁。

雷惊天地龙蛇蛰，雨足郊原草木柔。

人乞祭余骄妾妇，士甘焚死不公候。

贤愚千载知谁是，满眼蓬蒿共一丘。

—— 宋·黄庭坚《 **清明** 》